section_heading: Povijest
paragraph_text: Godine 1917. počinje doseljavanje na prodano vlastelinsko zemljište Eugena de Piennes. Neko vrijeme naselje jednostavno nazivaju "baraka", da bi službeno naziv poslije Drugog svjetskog rata postao Poljanski Lug, zbog činjenice da je to nekad bio lug Poljane Vrbovečke, najbližeg naselja. Ime baraka potječe od drvenih koliba baraka koje su se nalazile na području sadašnjeg sela gdje su spavali i živjeli radnici. Radnici su bili drvosječe u gustim hrastovim šumama sa stoljetnim hrastovima na čijem se sad mjestu nalaze poljoprivredna zemljišta i domaćinstva.